CELEX: 62015CN0205
Language: el
Date: 2015-04-30 00:00:00
Title: Υπόθεση C-205/15: Αίτηση προδικαστικής αποφάσεως την οποία υπέβαλε το Judecătoria Sibiu (Ρουμανία) στις 30 Απριλίου 2015 — Direcția Generală Regională a Finanțelor Publice (DGRFP) Brașov κατά Vasile Toma, Birou Executor Judecătoresc Horațiu-Vasile Cruduleci

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/6
            
         Αίτηση προδικαστικής αποφάσεως την οποία υπέβαλε το Judecătoria Sibiu (Ρουμανία) στις 30 Απριλίου 2015 — Direcția Generală Regională a Finanțelor Publice (DGRFP) Brașov κατά Vasile Toma, Birou Executor Judecătoresc Horațiu-Vasile Cruduleci
   (Υπόθεση C-205/15)
   (2015/C 245/08)
   Γλώσσα διαδικασίας: η ρουμανική
   
      Αιτούν δικαστήριο
   
   Judecătoria Sibiu
   
      Διάδικοι στην υπόθεση της κύριας δίκης
   
   
      Ανακόπτουσα: Direcția Generală Regională a Finanțelor Publice (DGRFP) Brașov
   
      Καθών η ανακοπή: Vasile Toma, Birou Executor Judecătoresc Horațiu-Vasile Cruduleci
   
      Προδικαστικό ερώτημα
   
   Αντιτίθενται το άρθρο 4, παράγραφος 3, ΣΕΕ καθώς και τα άρθρα 20, 21 και 47 του Χάρτη Θεμελιωδών Δικαιωμάτων της Ευρωπαϊκής Ένωσης σε ρυθμίσεις, όπως η ρύθμιση του άρθρου 16 του Συντάγματος της Ρουμανίας και του άρθρου 30 του επείγοντος κυβερνητικού διατάγματος 80/2013, οι οποίες καθιερώνουν την ισότητα έναντι του νόμου μόνον μεταξύ των πολιτών ως φυσικών προσώπων, και όχι μεταξύ των εν λόγω πολιτών και των νομικών προσώπων δημοσίου δικαίου, και οι οποίες απαλλάσσουν εκ των προτέρων τα νομικά πρόσωπα δημοσίου δικαίου από την καταβολή δικαστικού ενσήμου και από την κατάθεση εγγυήσεως για την πρόσβαση στη δικαιοσύνη, ενώ παράλληλα εξαρτούν την πρόσβαση των φυσικών προσώπων στη δικαιοσύνη από την καταβολή δικαστικού ενσήμου και την κατάθεση εγγυήσεως;